|  |
| --- |
| Številka: 007-495/2020 |
| Ljubljana, 3. julij 2020 |
| EVA: 2020-1611-0092 |
| GENERALNI SEKRETARIAT VLADE REPUBLIKE SLOVENIJEGp.gs@gov.si |
| ZADEVA: Predlog Uredbe o spremembah in dopolnitvah Uredbe o metodologiji za ocenjevanje škode, pogojih in postopku dodelitve javnih sredstev iz točke b) drugega odstavka 20.a člena Zakona o interventnih ukrepih za zajezitev epidemije COVID-19 in omilitev njenih posledic za državljane in gospodarstvo |
| 1. Predlog sklepov vlade: |
| Na podlagi točke b) drugega odstavka 20.a člena Zakona o interventnih ukrepih za zajezitev epidemije COVID-19 in omilitev njenih posledic za državljane in gospodarstvo (Uradni list RS, št. 49/20 in 61/20) je Vlada Republike Slovenije na redni seji \_\_\_\_\_\_\_\_\_\_ sprejela naslednji  S K L E P :Vlada Republike Slovenije je izdala Uredbo o spremembah in dopolnitvah Uredbe o metodologiji za ocenjevanje škode, pogojih in postopku dodelitve javnih sredstev iz točke b) drugega odstavka 20.a člena Zakona o interventnih ukrepih za zajezitev epidemije COVID-19 in omilitev njenih posledic za državljane in gospodarstvo ter jo objavi v Uradnem listu Republike Slovenije. dr. Božo Predalič generalni sekretarPRILOGA:* Predlog Uredbe o spremembah in dopolnitvah uredbe o metodologiji za ocenjevanje škode, pogojih in postopku dodelitve javnih sredstev iz točke b drugega odstavka 20.a člena Zakona o interventnih ukrepih za zajezitev epidemije COVID-19 in omilitev njenih posledic za državljane in gospodarstvo

PREJMEJO:* Služba Vlade RS za zakonodajo,
* Ministrstvo za finance,
* Urad Vlade RS za komuniciranje.
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| / |
| **3.a Osebe, odgovorne za strokovno pripravo in usklajenost gradiva:** |
| * mag. Peter Ješovnik, državni sekretar,
* mag. Aleksander Nagode, generalni direktor Direktorata za javno premoženje,
* Bernarda Suša, vodja Sektorja za spremljanje državnih pomoči,
* Jana Rudolf Mesarič, sekretarka.
 |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| / |
| **4. Predstavniki vlade, ki bodo sodelovali pri delu državnega zbora:** |
|  |
| 5. Kratek povzetek gradiva:  |
| Vlada RS je dne 21.5.2020 sprejela Uredbo o metodologiji za ocenjevanje škode, pogojih in postopku dodelitve javnih sredstev iz točke b) drugega odstavka 20.a člena Zakona o interventnih ukrepih za zajezitev epidemije COVID-19 in omilitev njenih posledic za državljane in gospodarstvo (Uradni list RS, št. 74/2020 z dne 21. 5. 2020) (v nadaljevanju veljavna uredba). Veljavna Uredba določa dokazovanje škode, ki so jo imela podjetja zaradi posledic epidemije COVID 19 na podlagi zmanjšanja dodane vrednosti ali dodatnih stroškov podjetja. Metodologija za dokazovanje škode na podlagi zmanjšanja dodane vrednosti je v Sloveniji že uveljavljena in je bila že dva krat potrjena s strani Evropske komisije.Veljavna uredba je bila dne 22.5.2020 priglašena Evropski komisiji kot pravna podlaga za shemo državne pomoči SA.57459 »Nadomestilo za škodo zaradi epidemije COVID-19«. Po nekaj tednih usklajevanj in preverb je Evropska komisija vztrajala, da se za dokazovanje škode namesto dodane vrednosti uporabi EBIT. Dne 30.6.2020 je Evropska komisija izdala odločbo SA.57459 s katero je potrdila shemo državne pomoči »Nadomestilo za škodo zaradi epidemije COVID-19«, z jasno izraženo predpostavko, da bo VRS uskladila metodologijo iz uredbe z odločbo Evropske komisije. Spremembe in dopolnitve veljavne uredbe so potrebne zaradi uskladitve pogojev in meril dodeljevanja javnih sredstev z odločbo Evropske komisije št. SA.57459.V vsakem primeru je to v interesu RS, saj je dodeljevanje državnih pomoči po 20.a. členu ZIUZEOP sicer v nasprotju z evropskimi določbami ali zakonodajo. |
| 6. Presoja posledic za: |
| a) | javnofinančna sredstva nad 40.000 EUR v tekočem in naslednjih treh letih | DA/**NE** |
| b) | usklajenost slovenskega pravnega reda s pravnim redom Evropske unije | DA/**NE** |
| c) | administrativne posledice | DA/**NE** |
| č) | gospodarstvo, zlasti mala in srednja podjetja ter konkurenčnost podjetij | DA/**NE** |
| d) | okolje, vključno s prostorskimi in varstvenimi vidiki | DA/**NE** |
| e) | socialno področje | DA/**NE** |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | DA/**NE** |
| 7.a Predstavitev ocene finančnih posledic nad 40.000 EUR: |
| I. Ocena finančnih posledic, ki niso načrtovane v sprejetem proračunu |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  |  |  |  |  |
| Predvideno povečanje (+) ali zmanjšanje (**–**) prihodkov občinskih proračunov  |  |  |  |  |
| Predvideno povečanje (+) ali zmanjšanje (**–**) odhodkov državnega proračuna  |  |  |  |  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| II. Finančne posledice za državni proračun |
| II.a Pravice porabe za izvedbo predlaganih rešitev so zagotovljene: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
|  |  |  |  |  |
|  |  |  |  |  |
| SKUPAJ |  |  |
| II.b Manjkajoče pravice porabe bodo zagotovljene s prerazporeditvijo: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
|  |  |  |  |  |
|  |  |  |  |  |
| SKUPAJ |  |  |
| II.c Načrtovana nadomestitev zmanjšanih prihodkov in povečanih odhodkov proračuna: |
| Novi prihodki | Znesek za tekoče leto (t) | Znesek za t + 1 |
|  |  |  |
|  |  |  |
|  |  |  |
| SKUPAJ |  |  |
|  |
| 7.b Predstavitev ocene finančnih posledic pod 40.000 EUR:Gradivo nima finančnih posledic. |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | DA/**NE** |
| Gradivo (predpis) je bilo poslano v mnenje: * Skupnosti občin Slovenije SOS: DA/**NE**
* Združenju občin Slovenije ZOS: DA/**NE**
* Združenju mestnih občin Slovenije ZMOS: DA/**NE**

Predlogi in pripombe združenj so bili upoštevani:* v celoti,
* večinoma,
* delno,
* niso bili upoštevani.

Bistveni predlogi in pripombe, ki niso bili upoštevani. |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | DA/**NE** |
|  |
| (Če je odgovor DA, navedite:Datum objave: ………V razpravo so bili vključeni: * nevladne organizacije,
* predstavniki zainteresirane javnosti,
* predstavniki strokovne javnosti.

Mnenja, predlogi in pripombe z navedbo predlagateljev (imen in priimkov fizičnih oseb, ki niso poslovni subjekti, ne navajajte):Upoštevani so bili:* v celoti,
* večinoma,
* delno,
* niso bili upoštevani.

Bistvena mnenja, predlogi in pripombe, ki niso bili upoštevani, ter razlogi za neupoštevanje:Poročilo je bilo dano ……………..Javnost je bila vključena v pripravo gradiva v skladu z Zakonom o …, kar je navedeno v predlogu predpisa.) |
| **10. Pri pripravi gradiva so bile upoštevane zahteve iz Resolucije o normativni dejavnosti:** | DA/**NE** |
| **11. Gradivo je uvrščeno v delovni program vlade:** | DA/**NE** |
|  Mag. Andrej Šircelj MINISTER |

Priloge:

– Predlog Uredbe o spremembah in dopolnitvah uredbe o metodologiji za ocenjevanje škode, pogojih in postopku dodelitve javnih sredstev iz točke b drugega odstavka 20.a člena Zakona o interventnih ukrepih za zajezitev epidemije COVID-19 in omilitev njenih posledic za državljane in gospodarstvo (priloga 1)

– Obrazložitev (priloga 2)

– Besedilo členov, ki se spreminjajo (priloga 3)

**Priloga 1**

Na podlagi točke b) drugega odstavka 20.a člena Zakona o interventnih ukrepih za zajezitev epidemije COVID-19 in omilitev njenih posledic za državljane in gospodarstvo (Uradni list RS, št. 49/20 in 61/20) Vlada Republike Slovenije izdaja

Uredba

 o spremembah in dopolnitvah Uredbe

o metodologiji za ocenjevanje škode, pogojih in postopku dodelitve javnih sredstev iz točke b) drugega odstavka 20.a člena Zakona o interventnih ukrepih za zajezitev epidemije COVID-19 in omilitev njenih posledic za državljane in gospodarstvo

1. člen

V Uredbi o metodologiji za ocenjevanje škode, pogojih in postopku dodelitve javnih sredstev iz točke b) drugega odstavka 20.a člena Zakona o interventnih ukrepih za zajezitev epidemije COVID-19 in omilitev njenih posledic za državljane in gospodarstvo (Uradni list RS, št. 74/20) se v 2. členu besedi »dodane vrednosti« nadomestita z besedilom »dobička iz poslovanja (v nadaljnjem besedilu: EBIT)«.

2. člen

3. člen se spremeni tako, da se glasi:

»3. člen

(metodologija določitve škode zaradi zmanjšanja dobička iz poslovanja)

(1) Dobiček iz poslovanja se izračuna na podlagi podatkov iz izkaza poslovnega izida, katerega vsebina je opredeljena s Prilogo 2 Navodila o predložitvi letnih in zaključnih poročil ter drugih podatkov poslovnih subjektov (Uradni list RS, št. 86/16 in 76/17), po naslednji formuli:

EBIT= KDP – PO,

pri čemer so:

EBIT= dobiček iz poslovanja (AOP 151),

KDP = kosmati donos iz poslovanja (AOP 126),

PO = poslovni odhodki (AOP 127).

(2) Od vrednosti KDP iz prejšnjega odstavka se odštejejo prejeta javna sredstva za nadomestilo plač in oprostitev prispevkov iz 28. in 33. člena ZIUZEOP.

(3) Škoda kot posledica zmanjšanja EBIT se izračuna tako, da se na podlagi podatkov iz izkaza poslovnega izida ali drugega dokazila za obdobje zadnjih dvanajstih mesecev pred epidemijo COVID-19 izračuna mesečno povprečje EBIT in nato od povprečne vrednosti odšteje znesek doseženega EBIT v posameznem mesecu za obdobje iz 20. člena ZIUZEOP.

(4) Če je podjetje pred epidemijo COVID-19 na trgu poslovalo manj kot dvanajst mesecev, se škoda zaradi zmanjšanja EBIT izračuna tako, da se na podlagi podatkov iz izkaza poslovnega izida ali drugega dokazila za obdobje poslovanja podjetja izračuna mesečno povprečje EBIT in nato od povprečne vrednosti odšteje znesek doseženega EBIT v posameznem mesecu za obdobje iz 20. člena ZIUZEOP.

(5) Podjetjem, ki imajo sezonsko naravo dela, se mesečno povprečje EBIT iz tretjega odstavka tega člena izračuna za enako obdobje preteklega leta glede na obdobje iz 20. člena ZIUZEOP. Šteje se, da ima podjetje sezonsko naravo dela, če je v vsakem od zadnjih treh zaporednih poslovnih let mesečni prihodek vsaj v enem mesecu za več kot 25 % odstopal od povprečnih mesečnih prihodkov v celem letu. O sezonski naravi dela poda izjavo zastopnik podjetja.«

3. člen

V 4. členu se za prvim odstavkom doda nov drugi odstavek, ki se glasi:

 »(2) Od višine škode iz prejšnjega odstavka se odšteje presežek čistih prihodkov od prodaje. Presežek čistih prihodkov od prodaje se ugotovi tako, da se od doseženih čistih prihodkov od prodaje v obdobju iz 20. člena ZIUZEOP odšteje doseženi čisti prihodek od prodaje v enakem obdobju preteklega leta.«

Dosedanji drugi odstavek, ki postane tretji odstavek se glasi:

»(3) Škodo zaradi dodatnih stroškov iz prvega odstavka tega člena podjetje dokazuje na podlagi knjigovodskih listin in obračuna davčnega odtegljaja od dohodkov iz delovnega razmerja.«

4. člen

V 6. členu se v prvem odstavku prvi stavek spremeni tako, da se glasi:

»Vlogo za ugotavljanje upravičene višine dodeljenih javnih sredstev iz 28. in 33. člena ZIUZEOP podjetje pošlje ministrstvu, pristojnemu za delo, do 31. avgusta 2020.«

V četrti alineji se črta besedilo »(dodane vrednosti)«.

5. člen

Priloga 1 se nadomesti z novo Prilogo 1, ki je sestavni del te uredbe.

KONČNA DOLOČBA

6. člen

(začetek veljavnosti)

Ta uredba začne veljati naslednji dan po objavi v Uradnem listu Republike Slovenije.

Št.

Ljubljana, dne

EVA

Vlada Republike Slovenije

Janez Janša

predsednik

**Priloga 1: Obrazec za oceno škode**

**I. PODJETJE - UPRAVIČENEC**

I.1. PODJETJE (enako kot registracija):

dolgi naziv: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

naslov:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

telefon:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

e-naslov:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

spletna stran:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

I. 2. DIREKTOR:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

I. 3. MATIČNA ŠTEVILKA PODJETJA: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

I. 4. ŠTEVILKA ID ZA DDV ALI DAVČNA ŠTEVILKA PODJETJA: \_\_\_\_\_\_\_\_\_\_\_\_\_\_\_\_\_\_

**II. ŠKODA ZARADI ZMANJŠANJA EBIT**

II.1: Izračun povprečnih mesečnih vrednosti EBIT za obdobje zadnjih dvanajstih mesecev pred epidemijo (v eurih)

|  |  |  |  |  |
| --- | --- | --- | --- | --- |
|  | **Št. mesecev pred epidemijo[[1]](#footnote-1)** | **EBIT** | **Kosmati donos iz poslovanja** **(AOP 126)** |  **Poslovni odhodki** **(AOP 127)** |
|  |  | **A = B** – **C** | **B** | **C** |
| **1** | marec 19 |  |  |  |
| **2** | april 19 |  |  |  |
| **3** | maj 19 |  |  |  |
| **4** | junij 19 |  |  |  |
| **5** | julij 19 |  |  |  |
| **6** | avgust 19 |  |  |  |
| **7** | september 19 |  |  |  |
| **8** | oktober 19 |  |  |  |
| **9** | november 19 |  |  |  |
| **10** | december 19 |  |  |  |
| **11** | januar 20 |  |  |  |
| **12** | februar 20 |  |  |  |
|  | **SKUPAJ** |  |
|  | **Povprečni EBIT\*** |  |

**\****Aritmetična sredina*

II.2: Doseženi mesečni EBIT v obdobju iz 20. člena ZIUZEOP (v evrih)

.

|  |  |  |  |  |
| --- | --- | --- | --- | --- |
|  | **Obdobje iz 20. člena ZIUZEOP** | **EBIT** | **Kosmati donos iz poslovanja (AOP 126)** | **Poslovni odhodki** **(AOP 127)** |
|  |  | **A = B -**– **C** | **B** | **C** |
| **1** | marec 20 |  |  |  |
| **2** | april 20 |  |  |  |
| **3** | maj 20 |  |  |  |
|  | **SKUPAJ** |  |

II.2: Ocena škode zaradi zmanjšanja EBIT (v evrih):

|  |  |  |  |  |
| --- | --- | --- | --- | --- |
|  | **Obdobje iz 20. člena ZIUZEOP** | **EBIT** | **Povprečni EBIT** | **Ocena škode** |
|  |  | **E** | **F** | **G = F** – **E** |
| **1** | marec 20 |  |  |  |
| **2** | april 20 |  |  |  |
| **3** | maj 20 |  |  |  |
|  | **SKUPAJ II.2** |  |  |  |

**III. ŠKODA ZARADI DODATNIH STROŠKOV** (v evrih):

|  |  |  |  |  |  |
| --- | --- | --- | --- | --- | --- |
|  | **Obdobje iz 20. člena ZIUZEOP** | **Izplačan krizni dodatek** | **Dodatni stroški** nakupa zaščitne opreme in najema dodatnega varnostnega osebja, v skladu s smernicami nacionalnega inštituta[[2]](#footnote-2) | **Povečanje čistih prihodkov od prodaje v obdobju iz 20. člena ZIUZEOP v primerjavi z enakim obdobjem preteklega leta** | **Ocena škode**  |
|  |  | **H** | **I** | **J** | **K = H + I** – **J** |
| **1** | marec 20 |  |  |  |  |
| **2** | april 20 |  |  |  |  |
| **3** | maj 20 |  |  |  |  |
|  | **SKUPAJ III.** |  |  |  |  |

**IV. DRUGI VIRI** (v evrih):

IV.1: Drugi javni viri za odpravo posledic škode iz državnega proračuna in občinskih proračunov

IV.2: Izplačana sredstva iz drugih virov (iz naslova zavarovanja, sodnega postopka, arbitraže ali drugega vira)

IV.3: Drugi javni viri za financiranje plač in prispevkov istih delavcev v obdobju od marca od maja 2020 (obdobje iz 20. člena ZIUZEOP)

|  |  |  |  |
| --- | --- | --- | --- |
|  | **Datum** | **Naziv organa/subjekta** | **Znesek** |
| IV.1Drugi javni viri za odpravo posledic škode iz državnega proračuna in občinskih proračunov |  |  |  |
|  |  |  |
|  |  |  |
|  |  |  |
|  |  |  |
|  |  |  |
| **SKUPAJ IV.1** |  |  |  |
| IV.2Izplačana sredstva iz drugih virov (iz naslova zavarovanja, sodnega postopka, arbitraže ali drugega vira) |  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
| **SKUPAJ IV.2** |  |  |  |
| IV.3Drugi javni viri za financiranje plač in prispevkov istih delavcev v obdobju iz 20 člena ZIUZEOP |  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
| **SKUPAJ IV.3** |  |  |  |
| **SKUPAJ IV.** |  |  |  |

**V. IZRAČUN MAKSIMALNEGA ZNESKA NADOMESTIL PLAČ IN OPROSTITVE PRISPEVKOV IZ 28. IN 33. ČLENA ZIUZEOP, ki se lahko dodeli v skladu s točko b) drugega odstavka 20.a člena ZIUZEOP**

|  |  |  |
| --- | --- | --- |
| **Ocenjena škoda** | **Drugi viri**  | **Maksimalni[[3]](#footnote-3) znesek nadomestil plač in oprostitve prispevkov iz 28. in 33. člena ZIUZEOP[[4]](#footnote-4)** |
| **II.2 (ALI III.)** | **IV.** | **V. = II.2 (ALI III.)** – **IV.** |
|  |  |  |

**VI. PRILOGE:**

* Izjava odgovorne osebe podjetja, s katero jamči:
1. pod kazensko in materialno odgovornostjo, da so vsi podatki, navedeni v obrazcu, resnični in točni,
2. da dovoljuje uporabo osebnih podatkov, navedenih v Prilogi 1, za namene ugotavljanja upravičene višine dodeljenih javnih sredstev,
3. da bo podjetje v primeru navedbe neresničnih podatkov, podvajanja podatkov ali namernih napak vrnilo pridobljena sredstva s pripadajočimi obrestmi v zahtevanem roku.

**Priloga 2**

**Obrazložitev**

**1. Predstavitev pravne podlage**

Zakon o interventnih ukrepih za zajezitev epidemije COVID-19 in omilitev njenih posledic za državljane in gospodarstvo (v nadaljnjem besedilu: ZIUZEOP) v 20.a členu opredeljuje pogoje za dodelitev državne pomoči, potrebne zaradi zagotovitve skladnosti izvajanja zakona s pravili o državnih pomočeh, in sicer z Začasnim okvirom za ukrepe državne pomoči v podporo gospodarstvu ob izbruhu COVID-19 (v nadaljnjem besedilu: začasni okvir).

Za zagotovitev skladnosti pomoči z začasnim okvirom in v izogib vračilom nedovoljenih državnih pomoči je bilo treba v ZIUZEOP dodati, da skupna pomoč za vse ukrepe po točki 3.1 začasnega okvirja ne sme preseči 800.000 evrov na podjetje ali 120.000 evrov na podjetje v sektorju ribištva in akvakulture, ali 100.000 evrov na podjetje na področju primarne proizvodnje kmetijskih proizvodov.

Ker pri velikih podjetjih pri izvajanju ukrepov iz 28. člena podpoglavja 1.1 ZIUZEOP (povračilo nadomestila plače delavcem na začasnem čakanju na delo in zaradi odsotnosti iz razloga višje sile ter oprostitev plačila socialnih prispevkov) in 33. člena podpoglavja 1.2 ZIUZEOP (oprostitev plačila prispevkov za pokojninsko in invalidsko zavarovanje za zaposlene v zasebnem sektorju, ki delajo) skupni znesek javnih sredstev lahko preseže 800.000 evrov na posamezno podjetje, sta v drugem odstavku 20.a člena ZIUZEOP opredeljeni dve dodatni možnosti dodelitve javnih sredstev v skladu s pravili o državnih pomočeh (točki a in b drugega odstavka 20.a člena ZIUZEOP).

Rešitev pod točko b opredeljuje dodelitev pomoči v skladu s 107(2)(b) členom Pogodbe o delovanju Evropske unije, ki je podlaga za dodelitev pomoči za povrnitev škode, povzročene zaradi naravne nesreče ali izrednega dogodka (izbruh COVID-19). Vsota vseh javnih sredstev, ki jih podjetje prejme za odpravo posledic škode zaradi COVID 19, ne sme preseči 100 % dejanske škode v podjetju, podjetje pa mora škodo dokazati. Podjetje dokazuje škodo za obdobje iz 20. člena ZIUZEOP, t.j. za obdobje od marca do maja 2020.

ZIUZEOP določa sprejem podzakonskega akta, v katerem se določijo metodologija ocenjevanja škode, pogoji ter postopek dodelitve javnih sredstev.

Vlada RS je dne 21.5.2020 sprejela Uredbo o metodologiji za ocenjevanje škode, pogojih in postopku dodelitve javnih sredstev iz točke b) drugega odstavka 20.a člena Zakona o interventnih ukrepih za zajezitev epidemije COVID-19 in omilitev njenih posledic za državljane in gospodarstvo (Uradni list RS, št. 74/2020 z dne 21. 5. 2020) (v nadaljevanju veljavna uredba). Veljavna uredba določa metodologiji dokazovanje škode, ki so jo imela podjetja zaradi posledic epidemije COVID 19 na podlagi zmanjšanja dodane vrednosti ali dodatnih stroškov podjetja.

Veljavna uredba je bila dne 22.5.2020 priglašena Evropski komisiji kot pravna podlaga za shemo državne pomoči SA.57459 »Nadomestilo za škodo zaradi epidemije COVID-19«. Po nekaj tednih usklajevanj in preverb je Evropska komisija vztrajala, da se za dokazovanje škode namesto dodane vrednoti uporabi EBIT. Dne 30.6.2020 je Evropska komisija izdala odločbo SA.57459 s katero je potrdila shemo državne pomoči »Nadomestilo za škodo zaradi epidemije COVID-19«, z jasno izraženo predpostavko, da bo VRS uskladila metodologijo iz uredbe z odločbo Evropske komisije.

Spremembe in dopolnitve veljavne uredbe so potrebne zaradi uskladitve pogojev in meril dodeljevanja javnih sredstev z odločbo Evropske komisije št. SA.57459.

**2.     Vsebinska obrazložitev predlaganih rešitev**

Spremembe in dopolnitve uredbe so nujno potrebne zaradi uskladitve pogojev in meril dodeljevanja javnih sredstev z odločbo Evropske komisije SA.57459 in sicer:

* namesto dodane vrednosti se za dokazovanje škode uporabi EBIT (ki upošteva tudi stroške dela in fiksne stroške)
* pri izračunu škode se upošteva morebitno sezonsko naravo podjetij (kar pomeni da se dosežena EBIT v marcu, aprilu in maju 2020 primerja s povprečno EBIT v istih 3 mesecih 2019 in ne s povprečno EBIT v 12 mesecih pred epidemijo)
* pri izračunu škode na podlagi dodatnih stroškov se od izračunane škode odšteje morebitno povečanje čistih prihodkov od prodaje v primerjavi z istim obdobjem lanskega leta.

Z dopolnitvijo uredbe se podjetjem daje možnost, da prejmejo javna sredstva v višini, ki jo je predvidel ZIUZEOP in sicer na način, da podjetja dokažejo škodo zaradi epidemije. Uredba določa metodologijo, po kateri se ocenjuje škoda, ki jo je podjetjem povzročila epidemija COVID-19, da bodo upravičena do nadomestila plač in oprostitev prispevkov iz ZIUZEOP:

V 2. do 4. členu predloga sprememb in dopolnitev uredbe so navedeni vrsta škode in metodologiji za ugotavljanje škode. Za povrnitev stroškov nadomestil plače (podpoglavje 1.1) bodo velika podjetja morala dokazovati, da so utrpela škodo na podlagi dokazovanja zmanjšanja dobička iz poslovanja (EBIT) v obdobju iz 20. člena ZIUZEOP. V primeru podjetij, ki imajo sezonsko naravo dela, se mesečno povprečje EBIT izračuna za enako obdobje preteklega leta glede na obdobje iz 20. člena ZIUZEOP. Podjetjem, ki so upravičena do oprostitve prispevkov za pokojninsko in invalidsko zavarovanje (podpoglavje 1.2) in za katera bi oprostitev prispevkov znašala več kot 800.000 evrov, se kot nastala škoda priznajo dodatni stroški, ki so jih utrpela zaradi COVID-19 (izplačani krizni dodatek in dodatni stroški, ki jih imajo delodajalci zato, da lahko opravljajo dejavnost). Od višine ocenjene škode iz prejšnjega odstavka se odšteje presežek čistih prihodkov od prodaje v primerjavi z istim obdobjem lanskega leta. Škodo zaradi izplačanega kriznega dodatka podjetje dokazuje na podlagi obračuna davčnega odtegljaja od dohodkov iz delovnega razmerja (t.i. REK obrazci). Škodo zaradi dodatnih stroškov, nastalih izključno zaradi zagotavljanja zajezitve in omejitve posledic epidemije, podjetje dokazuje na podlagi knjigovodskih listin.

V 6. členu se predlaga podaljšanje roka za posredovanje vloge za ugotavljanje upravičene višine dodeljenih javnih sredstev do 31.8.2020.

Zaradi sprememb in dopolnitev uredbe se ustrezno popravi tudi Priloga 1, ki je sestavni del uredbe.

**Priloga 3**

**BESEDILO ČLENOV, KI SE SPREMINJAJO**

2. člen

(opredelitev škode)

Škoda, ki je podjetjem nastala kot posledica epidemije COVID-19 (v nadaljnjem besedilu: škoda), se dokazuje kot škoda, ki nastane podjetjem zaradi zmanjšanja dodane vrednosti, ali kot škoda, ki nastane zaradi dodatnih stroškov podjetja.

3. člen

(metodologija določitve škode zaradi zmanjšanja dodane vrednosti)

(1) Škoda zaradi zmanjšanja dodane vrednosti se določi kot razlika med zneskom povprečnih mesečnih vrednosti ustvarjene dodane vrednosti podjetja za obdobje zadnjih dvanajstih mesecev pred epidemijo COVID-19 (v nadaljnjem besedilu: epidemija) in doseženo mesečno dodano vrednostjo za obdobje iz 20. člena ZIUZEOP.

(2) Dodana vrednost se izračuna na podlagi podatkov iz izkaza poslovnega izida, katerega vsebina je opredeljena s Prilogo 2 Navodila o predložitvi letnih in zaključnih poročil ter drugih podatkov poslovnih subjektov (Uradni list RS, št. 86/16 in 76/17), po naslednji formuli:

DV = KDP – STR – DPO, pri čemer so:

DV = dodana vrednost,

KDP = kosmati donos iz poslovanja (AOP 126),

STR = stroški blaga, materiala in storitev (AOP 128),

DPO = drugi poslovni odhodki (AOP 148).

(3) Od vrednosti KDP iz prejšnjega odstavka se odštejejo prejeta javna sredstva za nadomestilo plač in oprostitev prispevkov iz 28. in 33. člena ZIUZEOP.

(4) Škoda zaradi zmanjšanja dodane vrednosti iz prvega odstavka tega člena se izračuna tako, da se na podlagi podatkov iz izkaza poslovnega izida ali drugega dokazila za obdobje zadnjih dvanajstih mesecev pred epidemijo, izračuna mesečno povprečje dodane vrednosti in nato od povprečne vrednosti odšteje znesek dosežene dodane vrednosti v posameznem mesecu, za obdobje iz prvega odstavka tega člena.

(5) Če je podjetje pred epidemijo na trgu poslovalo manj kot dvanajst mesecev, se škoda zaradi zmanjšanja dodane vrednosti iz prvega odstavka tega člena izračuna tako, da se na podlagi podatkov iz izkaza poslovnega izida ali drugega dokazila za obdobje poslovanja podjetja izračuna mesečno povprečje dodane vrednosti in nato od povprečne vrednosti odšteje znesek dosežene dodane vrednosti v posameznem mesecu, za obdobje iz prvega odstavka tega člena.

4. člen

(metodologija določitve škode zaradi dodatnih stroškov)

(1) Škoda zaradi dodatnih stroškov se določi kot vsota zneska izplačanega kriznega dodatka v skladu z drugim do četrtim odstavkom 33. člena ZIUZEOP in zneska dodatnih stroškov, nastalih izključno zaradi zagotavljanja zajezitve in omejitve posledic epidemije v skladu z navodili in priporočili Nacionalnega inštituta za javno zdravje za varno izvajanje posameznih dejavnosti. Upoštevajo se le dodatni stroški, nastali v obdobju iz 20. člena ZIUZEOP.

(2) Škodo zaradi dodatnih stroškov iz prejšnjega odstavka podjetje dokazuje na podlagi knjigovodskih listin in obračuna davčnega odtegljaja.

6. člen

(postopek ugotavljanja upravičene višine dodeljenih javnih sredstev)

(1) Vlogo za ugotavljanje upravičene višine dodeljenih javnih sredstev iz 28. in 33. člena ZIUZEOP podjetje posreduje ministrstvu, pristojnemu za delo, v roku dveh mesecev po preteku obdobja iz 20. člena ZIUZEOP. Podjetje mora vlogi priložiti naslednja dokazila:

* pravilno izpolnjen Obrazec za oceno škode, ki je kot Priloga 1 sestavni del te uredbe, z ustreznimi dokazili (izkaz poslovnega izida, knjigovodske listine, obračun davčnega odtegljaja in drugo),
* izjavo, koliko javnih sredstev je prejelo za namen odprave posledic škode,
* izjavo, koliko drugih javnih sredstev je prejelo za nadomestila plače in oprostitve prispevkov za iste delavce,
* kopije zavarovalnih polic za zavarovanje izpada prihodka (dodane vrednosti) oziroma v primeru, da podjetje ni zavarovano za izpad prihodka, ožigosano in podpisano izjavo direktorja ali druge pooblaščene osebe o tem, da podjetje ni bilo zavarovano za namene izpada prihodka (dodane vrednosti) oziroma za namene, ki pokrivajo tak izpad,
* kopije dokazil sodnih postopkov, arbitraže ali drugih virov za kritje škode, oziroma ožigosano in podpisano izjavo direktorja ali druge pooblaščene osebe o tem, da podjetje ni udeleženo v navedenih postopkih.

(2) Postopek ugotavljanja upravičene višine dodeljenih javnih sredstev iz 28. in 33. člena ZIUZEOP se začne na podlagi sklepa ministrstva, pristojnega za delo. Ministrstvo, pristojno za delo, preveri pravilnosti ocenjene škode po metodologiji iz 3. ali 4. člena te uredbe ter ugotovi upravičenost prejetega zneska javnih sredstev iz 28. in 33. člena ZIUZEOP v skladu s 5. členom te uredbe.

(3) Ministrstvo, pristojno za finance, ministrstvu, pristojnemu za delo, v okviru svojih nalog svetovanja upravljavcem pomoči, v skladu z Zakonom o spremljanju državnih pomoči, poda mnenje o pravilnosti ocenjene škode in mnenje o višini upravičene državne pomoči. Za ta namen ministrstvo, pristojno za delo, ministrstvu, pristojnemu za finance, posreduje dokumente iz prvega odstavka tega člena.

(4) Če podjetje ministrstvu, pristojnemu za delo, ne posreduje vloge v roku iz prvega odstavka tega člena, se šteje, da mu škoda ni nastala.

(5) Ministrstvo, pristojno za delo, izda odločbo o upravičeni višini dodeljenih javnih sredstev.

(6) Če ministrstvo, pristojno za delo, ugotovi, da škoda ni bila pravilno ocenjena oziroma je podjetje prejelo nadomestila plač in oprostitev prispevkov iz 28. in 33. člena ZIUZEOP v nasprotju s 5. členom te uredbe, v odločbi iz prejšnjega odstavka določi rok za vračilo prekomerno prejetih javnih sredstev. Po poteku roka za plačilo do plačila se podjetju obračunavajo zakonske zamudne obresti po Zakonu o predpisani obrestni meri zamudnih obresti (Uradni list RS, št. 11/07 – uradno prečiščeno besedilo).

1. Podjetjem, ki imajo sezonsko naravo dela, se mesečno povprečje EBIT izračuna za enako obdobje preteklega leta glede na obdobje od marca do maja 2020 (obdobje iz 20. člena ZIUZEOP). [↑](#footnote-ref-1)
2. Dodatni stroški, ki so jih imela podjetja izključno zaradi zagotavljanja zajezitve in omejitve posledic epidemije v skladu z navodili in priporočili Nacionalnega inštituta za javno zdravje za varno izvajanje posameznih dejavnosti. Upoštevajo se le dodatni stroški, nastali v obdobju iz 20. člena ZIUZEOP. [↑](#footnote-ref-2)
3. Če višina ocenjene škode, po odštetju drugih virov, preseže skupni znesek nadomestil plače in oprostitve prispevkov iz 28. in 33. člena ZIUZEOP, se pomoč dodeli le v višini skupnega zneska nadomestil plače in oprostitve prispevkov iz 28. in 33. člena ZIUZEOP. [↑](#footnote-ref-3)
4. 28. člen ZIUZEOP določa višino povračila izplačanega nadomestila plače delavcem na začasnem čakanju na delo in zaradi odsotnosti iz razloga višje sile ter oprostitev plačila socialnih prispevkov. 33. člen ZIUZEOP določa oprostitev plačila prispevkov za pokojninsko in invalidsko zavarovanje za zaposlene v zasebnem sektorju, ki delajo. [↑](#footnote-ref-4)